**Ռոզալին Սանչես** (իսպ.՝ Roselyn Sánchez, ապրիլի 2, 1973(1973-04-02), Սան Խուան, Պուերտո Ռիկո), պուերտոռիկացի երգչուհի, մոդել, դերասանուհի, սցենարիստ և պրոդյուսեր։

Վաղ կյանք
---------

Ռոզալին Սանչեսը ծնվել է Պուերտո Ռիկոյում՝ Սան Խուանում։ Նրա հայրը եղել է մարքեթինգի մասնագետ, մայրը՝ տնային տնտեսուհի։ Ռոզալինը դաստիարակվել է երեք ավագ եղբայրների հետ։ Դպրոցից հետո Ռոզալինը ընդունվել է Պուետրո Ռիկոյի համալսարան՝ մարքեթինգի բաժին, բայց երեք տարի անց թողել է կրթությունը և սկսել զբաղվել երգով և պարով։

Կարիերա
-------

1990-ական թվականների սկզբին Սանչեսը մասնակցում է Que Vacilon էստրդային կատակերգությունում, որն ունեցել է մեծ հաջողություն Պուետրո Ռիկոյում։ Այնուհետև նա մեկնում է Նյու Յորք և 1992 թվականին առաջին անգամ հայտնվում է ֆիլմում՝ կատարելով էպիզոդիկ դեր «Կապիտան Ռոն» ֆիլմում, որում նկարահանվել է նաև Կուրտ Ռասելի մասնակցությամբ։ 1993 թվականին Ռոզալինը նվաճում է Miss Puerto Rico Petite տիտղոսը, իսկ մեկ տարի անց՝ Miss America Petite։

Իբրև դերասանուհի՝ Սանչեսն սկսում է իր կարիերան «Ինչպես է պտտվում աշխարհը» ցերեկային օպերայում (1996-1997), այնուհետև նկարահանվում է «Լոս Անջելեսի Փառք» սինդիկացիոն սերիալում, իսկ մեծ էկրանին հայտնվել է 1999 թվականին «Կողոպուտ» ֆիլմում՝ Ջոյմ Ֆոքսի հետ։ Նաև 1999 թվականին նա ստացել է իր առաջին պարբերական դերն ազգային հեռուստատեսությունում՝ կարճ ժամանակ ցուցադրված «Ռայան Կոլֆիլդ։ Առաջին տարի» սերիալում։

Սանչեսի կարիերայում շրջադարձային դեր դարձել է 2001 թվականին նկարահանված «Պիկ ժամ 2» կատակերգական ֆիլմը, որի շնորհիվ նա ստանում է գլխավոր դերեր «Ծովային արկածներ», «Բազա Կլեիտոն», «Էդիսոն» ֆիլմերում։

2005 թվականին «Ամարիլիս» ֆիլմում նա հանդես է եկել որպես սցենարի հեղինակ և գլխավոր դերակատար։ Սանչեսը հայտնի է նաև որպես երգչուհի։ 2003 թվականին թողարկվում է նրա «Borinqueña» երաժշտական ալբոմը՝ կազմված լատինաամերիկյան ժանրի տասներկու կոմպոզիցիաներից։
2005-2009 թվականներին Սանչեսը մարմնավորել է ՀԴԲ-ի հատուկ հետախույզ Էլեն Դելգադոյին «Առանց հետքի» սերիալում։ Մեծ էկրանին նա հաջողություն է գտնում «Խաղի պլանը» (2007) և «Քաջության օրենք» (2012) ֆիլմերի շնորհիվ։ 2013 թվականին Ռոզալին Սանչեսը վերադառնում է հեռուստատեսություն՝ նկարահանվելով Lifetime կատակերգական ալիքի «Դավադիր սպասուհիներ» սերիալում, որտեղ խաղում է սկսնակ երգչուհի Կարմեն Լունայի դերը։

Անձնական կյանք
--------------

1998 թվականին Ռոզալին Սանչեսը ամուսնանում է դերասան Գերի Սթրետչի հետ, բայց 2001 թվականին զույգը բաժանվում է։ 2008 թվականին դերասանուհին ընտանիք է կազմում դերասան Էրիկ Վինթերի հետ։ 2012 թվականի հունվարի 4-ին նրանք ունենում են դուստր՝ Սիբիլա Ռոուզ։

Ֆիլմագրություն
--------------

### Ֆիլմեր

| Տարի | Հայերեն անվանումը | Անգլերեն անվանումը | Դեր | Ծանոթագրություն |
| --- | --- | --- | --- | --- |
| 1992 | Կապիտան Ռոն | *Captain Ron* | Չարիզ |  |
| 1999 | Կողոպուտ | *Held Up* | Տրինա |  |
| 2001 | Պիկ ժամ2 | *Rush Hour 2* | Իզաբելա Մոլինա | Առաջադրում - ALMA մրցանակ կինոֆիլմում երկրորդ պլանի կնոջ լավագույն դերակատարման համար |
| 2002 | Ծովային արկածներ | *Boat Trip* | Գաբրիելա |  |
| 2002 | Գիշերային որսորդ | *Nightstalker* | Գաբրիելա Մարտինես |  |
| 2003 | Բազա «Կլեիթոն» | *Basic* | Նունես |  |
| 2003 |  | *Chasing Papi* | Լորենա |  |
| 2004 | Воровство | *Larceny* | Անժելա |  |
| 2005 | Գանգստերական պատերազմներ | *State Property 2* |  |  |
| 2005 | Սկսնակ | *Underclassman* | Կարել Լոպես |  |
| 2005 | Քայո | *Cayo* | Ջուլիա |  |
| 2005 | Էդիսոն | *Edison* | Մարիա |  |
| 2005 | Հրաձգարան | *Shooting Gallery* | Ջեսիբել Բլեկ | Direct-to-video |
| 2006 | Ամարիլիս | *Yellow* | Ամարիլիս Կամպոս | նաև սցենարի հեղինակ և պրոդյուսեր |
| 2007 | Խաղի պլանը | *The Game Plan* | Մոնիկ Վասկես |  |
| 2007 | Պիկ ժամ 3 | *Rush Hour 3* | Իզաբելա Մոլինա | Քամեո |
| 2009 | Հրաշալի քուն | *The Perfect Sleep* | Պորֆիրիա |  |
| 2010 | Վեներան և Վեգասը | *Venus & Vegas* | Քրիստեն |  |
| 2012 | Քաջության օրենք | *Act of Valor* | Մորալես | Առաջադրում - ALMA մրցանակ կինոֆիլմում երկրորդ պլանի կնոջ լավագույն դերակատարման համար |

### Հեռուստատեսություն

| Տարի | Հայերեն անվանում | Անգլերեն անվանում | Դեր | Ծանոթագրություն |
| --- | --- | --- | --- | --- |
| 1996-1997 | ԻՆչպես է պտտվում աշխարհը | *As the World Turns* | Պիլար Դոմինգո | Ցերեկային օպերա |
| 1997-1998 | Լոս Անջելեսի փառքը | *Fame L.A.* | Լիլի Արգուելո | Պարբերական դեր, 22 էպիզոդի |
| 1999 | Ռայան Կոլֆիլդ։ Տարի առաջին | *Ryan Caulfield: Year One* | Քիմ Վերաս | Պարբերական դեր, 8 էպիզոդ |
| 2000 | Դետեկտիվ Նեշ Բրիջես | *Nash Bridges* | Բելինդա Կրուս | 2 էպիզոդի |
| 2002 | Միսս Մայամի | *Miss Miami* |  |  |
| 2002 | Օրենքում | *In-Laws* | Դենի | էպիզոդ 1 |
| 2002 | Դրյու Կերիի շոու | *The Drew Carey Show* | Մարիա | էպիզոդ 1 |
| 2003-2004 | Прочная сеть | *Dragnet* | Խուզարկու Էլենա Մասիաս | 3 էպիզոդ |
| 2005 | Կոջակ | *Kojak* |  |  |
| 2005-2009 | Առանց հետքի | *Without a Trace* | Հետաքննությունների դաշնային բյուրոյի հատուկ հետախույզ Էլեն Դելգադո | Պարբերական դեր, 88 էպիզոդ |
| 2009 | Հարգելի բժիշկ | *Royal Pains* | Սոֆիա Սանթոս | էպիզոդ 1 |
| 2011 | Ռիցոլի և Աիլս | *Rizzoli & Isles* |  | էպիզոդ 1 |
| 2012 | Հուսահատ տանտիրուհի | *Desperate Housewives* | Կարմեն Լունա | էպիզոդ 1 |
| 2013 — մեր օրեր | Դավադիր սպասուհի | *Devious Maids* | Կարմեն Լունա | Պարբերական դեր |

Ծանոթագրություններ
------------------

1. 1 2  Internet Movie Database — 1990.
2. 1 2  filmportal.de — 2005.
3. 1 2  *Deutsche Nationalbibliothek* Record #1037265661 // Gemeinsame Normdatei (գերմ.) — 2012—2016.